Tales of Symphonia

***Tales of Symphonia*** er et rollespill utgitt til Nintendo GameCube i 2003 og 2004. Det er publisert av Namco og er det femte spillet i *[[Tales]]*-serien. En utgave av spillet med nytt innhold ble utgitt til PlayStation 2 i 2004 i Japan.

Spillet foregår i den fiktive verdenen Sylvarant og følger Lloyd Irving. Lloyd ledsager barndomsvennen hans, Colette Brunel, som er forutbestemt å dra på en reise for å redde verdenen fra undergang. Ettersom reisen skrider frem, lærer de at å redde Sylvarant vil true Tethe'alla, en parallell verden til deres egen.

## Handling
Historien er lagt til et samfunn i forfall på grunn av uttømming av mana, en kraft som er essensiell for liv og bruk av magi. 4000 år tidligere ble en krig ført av en ond rase kjent som desianerne, men de ble forhindret av den legendariske helten Mithos - via en pakt med verdens gudinne Martel. Men på grunn av Sylvarants svekkede mana har desianerne dukket opp igjen, og terroriserer menneskeheten. De utfører biologiske eksperimenter på bortførte mennesker i anlegg kjent som "menneskelige rancher" noe som ytterligere bruker opp mana.

I løpet av denne tiden setter menneskeheten sin lit til de "utvalgte" som må foreta en pilegrimsreise for å vekke "Summon Spirits" som beskytter Sylvarant. Dette vil igjen vekke Martel, som de håper kan forsegle desianerne på nytt og gjenopprette verdens mana. Men pilegrimsreisen kompliseres på grunn av Renegatene, en gruppe som bevisst kler seg i desianske klær og har myrdet Sylvarants utvalgte de siste 800 årene. Dette forhindret Martels oppvåkning.

Senere kommer eksistensen av en parallell verden kalt Tethe'alla frem i lyset. De to verdenene er atskilt av en dimensjonal barriere som bare kan passeres gjennom ved hjelp av magisk teknologi (eller "magitech") men de må del på en enkelt kilde til mana. Så de er fanget i en prekær situasjon hvor mana er ujevnt fordelt. Når den ene verdenen blomstrer på grunn av mer enn nok mana, forfaller det andre samfunnet.

Sylvarant og Tethe'alla er bebodd av mennesker så vel som alver, en rase av langlivede humanoide utenomjordiske vesener som stammer fra den gigantiske kometen Derris-Kharlan. De kan manipulere mana for å bruke magi. Selv om det vanligvis bare er de med alveblod kan bruke magi, så kan mennesker som Kratos og Zelos oppnå den samme evnen ved å innta den pulveriserte malmen "Aionis" og avkom født mellom mennesker og alver blir kalt halv-alver, som bærer både menneskers kampånd og nysgjerrighet samt alvernes lange levetid og magiske evner. På grunn av dette blir de diskriminert av både nedlatende alver og misunnelige mennesker. I Tethe'alla er halv-alvene fratatt borgerrettigheter. Desianerne består utelukkende av halv-alver som ønsker hevn på grunn av denne diskrimineringen.

Flere karakterer bærer en "Exsphere" en liten juvel som forsterker brukerens naturlige evner når den implanteres på huden. Den brukes også som en kraftkilde for maskineri. Imidlertid kan en Exspheres forsterkende evne bare vekkes på bekostning av et menneskeliv, og Exsphere lever som en parasitt av brukerens mana, med mindre et undertrykkende middel kalt "Key Crest" blir installert. En utviklet form av Exsphere kjent som "Cruxis Crystal" kan gi brukeren udødelighet.

En oppfølger titulert *Tales of Symphonia: Dawn of the New World* ble utgitt til Wii i 2008. *Tales of Symphonia* og oppfølgeren ble utgitt til PlayStation 3 som en samlet utgivelse titulert *Tales of Symphonia Chronicles* i 2013. En utgave av spillet til Steam ble utgitt 2. feruar 2016.

## Referanser


## Eksterne lenker
*